बेंगलूरु। वाटर हीटर के विर्निमाण में अपनी विशेष पहचान बना चुकी अमेरिका आधारित बहुराष्ट्रीय कंपनी एओ स्मिथ ने मंगलवार को बाजार में अपना ग्रीन आरओ वाटर प्यूरीफायर पेश कर दिया। कंपनी अपने इस नए उत्पाद की मदद से भारतीय आरओ बाजार में अपनी पैठ बनाने की कोशिश कर रही है। कंपनी की ओर से यह दावा किया जा रहा है कि उसका यह उत्पाद बाजार में उपलब्ध अन्य आरओ की तुलना में दोगुणा पानी की बचत कर सकता है। एओ स्मिथ का यह आरओ एडवांस रिकवरी टेक्नालोजी (एआरटी) से लैस है।कंपनी ने प्राथमिक चरण में इसे देश के २३ शहरों में लांच किया है और दूसरे चरण में कंपनी अपने इस उत्पाद को देश के अन्य सेकेंड टायर शहरों में अगले वर्ष पेश करने की योजना बना रही है। आठ चरणों में पानी को शुद्ध करने की क्षमता रखने वाले एओ स्मिथ के ग्रीन सीरीज का यह उत्पाद बच्चों के उपयोग करने की लिहाज से भी सुरक्षित होने का दावा करता है। गर्म और ठंढे दोनों प्रकार का पानी देने में सक्षम इस आरओ में प्राकृतिक खनिज पदार्थों जैसे कि प्राकृतिक कैल्शियम और मैग्निज का उपयोग जलशुद्धिकरण के तत्वों के रुप में किया गया है जिससे पीने वाले पानी में मौजूद प्राकृतिक खनिज तत्व नष्ट नहीं होते।इस उत्पाद को पेश करने के अवसर पर एओ स्मिथ इंडिया प्राइवेट लिमिटेड के प्रबंध निदेशक पराग कुलकर्णी ने कहा कि आज के उपभोक्ता काफी जागरुक हैं और हमें इस बात का विश्वास है कि वह हमारे नई तकनीक वाले उत्पाद को अपनाएंगे जोकि पानी की बचत करने में सक्षम है। उन्होंने कहा कि देश में आरओ उद्योग तेजी से बढ रहा है और हम इस क्षेत्र में तेजी से अपने वितरण और बाजार तक अपनी पहुंच को मजबूत करने की कोशिश कर रहे हैं। उन्होंने कहा कि हालांकि इस व्यापार में क़डी प्रतिस्पर्धा है लेकिन हमारे उत्पाद की बेहतर गुणवत्ता हमें बाजार में मौजूद अन्य उत्पादों से अलग करती है।